Diari Oficial de la Generalitat Valenciana


Sumari del DOGV 2449, del 14-02-1995 (1995/833836)

ORDRE de 26 de gener de 1995, de la Conselleria de Medi Ambient, per la qual es fixen els períodes hàbils i les normes generals relacionades amb la pesca a les aigües continentals de la Comunitat Valenciana durant la temporada 1995-96.
-------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/01/26/(4)/dof/vci/html**

### Dades del document

Número de DOGV
:   2449

Data del DOGV
:   14-02-1995

Secció del DOGV
:   DISPOSICIONS GENERALS

Número del document
:   1995/833836


Data del document
:   26-01-1995

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

ORDRE de 26 de gener de 1995, de la Conselleria de Medi Ambient, per la qual es fixen els períodes hàbils i les normes generals relacionades amb la pesca a les aigües continentals de la Comunitat Valenciana durant la temporada 1995-96.   
D'acord amb el que disposa la Llei de Pesca Fluvial, de 20 de febrer de 1942, i el Reglament que la desenvolupa, de 6 d'abril de 1943, i el que indica l'article 33, apartat 2, de la Llei 4/1989, de 27 de març, de Conservació dels Espais Naturals i de la Flora i la Fauna Silvestres, es fixen els períodes hàbils de pesca i les normes generals aplicables en la pesca a les aigües continentals de la Comunitat Valenciana.  
Per aquests motius, a proposta de la Direcció General de Conservació del Medi Natural, fent ús de les facultats que tinc atribuïdes,  
ORDENE  
Article primer. Espècies  
Les espècies de peixos la pesca dels quals és permesa a les aigües continentals de la Comunitat Valenciana són: anguila (Anguilla anguilla), truita arc iris (Oncorhynchus mykiss), truita comuna (Salmo trutta), luci (Esox lucius), barbs (Barbus sp), carpa (Cyprinus carpio), carpí vermell (Carassius auratus), tenca (Tinca tinca), madrilla (Chondrostoma toxostoma), bagres (Leuciscus sp), llobarro (Dicentrarchus labrax), perca americana (Micropterus salmoides) i els mugílids: llissa vera, sama, llissa de cap xiquet i llissa cabuda (llisses o mugílids inclosos en les espècies Chelon labrosus, Liza ramada, Liza saliens i Mugil cephalus).  
Per raó de l'escassesa de poblacions de truita (Salmo trutta) durant aquesta temporada únicament es permet la pesca d'aquesta espècie al riu Ebrón, entre el pont de la central de Castielfabib i la presa de la piscifactoria de Torre Baja a València, i a tota la província de Castelló, sense perjudici de les reglamentacions específiques de cada vedat.  
Les talles mínimes per a aquestes espècies s'indiquen en l'annex I, sense perjudici de les reglamentacions vigents a cada vedat. Els exemplars de talla igual o inferior hauran de ser tornats a l'aigua.  
Article segon. Xarxes i esquers  
1. Xarxes. L'ús de xarxes és prohibit i només és autoritzable, amb caràcter excepcional, segons es preveu en la Llei 4/1989, de Conservació dels Espais Naturals i de la Flora i la Fauna Silvestres, i en la Llei de Pesca Fluvial.  
2. Esquers. És prohibida la utilització dels tipus d'esquers següents: peixos vius, ous de peix, massilles aromatitzades i l'asticot (o larves de la mosca de la carn), com també esquerar les aigües abans o durant la pesca.  
Article tercer. Vedats de pesca  
A fi de protegir i fomentar la fauna ictiològica, durant aquesta temporada s'estableixen els vedats de pesca que s'especifiquen en l'annex II. Hi és totalment prohibida la captura de qualsevol espècie.  
Article quart. Vedats  
La llista de vedats de pesca s'indica en l'annex III. Per a practicar la pesca en aquests trams cal un permís especial, personal i intransferible. Les condicions específiques a què se subjecta la pesca en aquests vedats seran establertes per les direccions territorials corresponents.  
Article cinquè. Aigües en règim especial  
Es consideren aigües en règim especial les que s'indiquen a l'annex IV.  
- Aigües en règim especial per a ciprínids a zones truiteres  
Són aigües en règimen especial per a ciprínids aquelles compreses en els trams habitats per la truita en les quals és autoritzada la pesca de les espècies piscícoles incloses en l'article primer d'aquesta ordre durant tot l'any, excepte per a la truita, que es regirà pel que estableix l'article sisè d'aquesta ordre, i per a la pesca de ciprínids, en la qual s'autoritza l'ús d'esquers d'ova i fruita del temps durant tot l'any.   
- Excepcionalment, en el tram del riu Toixa comprès des del naixement fins a l'encreuament amb la carretera comarcal 234, de València a Ademuz, atesa la proximitat a la piscifactoria de Toixa, s'autoritza durant tot l'any la pesca sense mort de la truita arc iris, utilitzant com a esquers únicament mosca montada sobre hams sense arpó.  
Article sisè. Pesca de la truita  
1. El període hàbil d'aquesta temporada serà des del tercer diumenge de març al 31 d'agost. Llevat del riu Túria des de l'entrada a la província de València pel terme municipal d'Aras de Alpuente fins a la cua de l'embassament de Benaixeve, on podrà practicar-se la modalitat de la pesca sense mort amb ham sense arpó des del primer diumenge fins al tercer diumenge de març.  
Els dies hàbils per a la pesca seran dilluns, dijous, divendres, dissabtes, diumenges i festius.  
Al riu Gabriel, a la zona truitera limítrof a la Comunitat de Castella-La Manxa, el període hàbil començarà el 26 de març i finalitzarà el 31 d'agost. S'hi podrà pescar cada dia utilitzant els esquers següents: cullereta i mosca per a la truita, i, a més, ova i fruita del temps per als ciprínids.  
2. D'acord amb l'article divuit de la Llei de Pesca Fluvial, es consideren aigües habitades per la truita, les allistades en l'annex V. Hi regirà per a totes les espècies el període hàbil determinat per a la truita.  
3. El nombre màxim de captures per pescador i dia serà de vuit exemplars de truita arc iris i dos de truita comuna a les zones lliures, sense perjudici de la reglamentació vigent a cada vedat.  
4. Procediment de pesca i esquers. A més de les xarxes i de la resta de procediments prohibits per la Llei de Pesca Fluvial i pel Reial Decret 1095/1989, es prohibeix a totes les aigües habitades per la truita l'ús de tots els esquers, tret dels següents: cullereta, mosca, mosquit i cuc amb ham dels números 1 i 2. Als rius Ebrón, Palància (des del naixement fins a Teresa), Millars i Vilafermosa només és autoritzat l'ús de cullereta i mosca.  
En el tram del riu Ebrón comprés entre l'entrada a la província de València fins al pont de Castielfabib sols s'autoritza la pesca sense mort mitjançant mosca.  
Article setè  
La resta d'espècies indicades en l'article 1 podran pescar-se amb canya durant tot l'any, fora dels trams declarats oficialment habitats per la truita, que s'allisten en l'annex V.  
Article vuitè. Cranc de riu  
L'única espècie de cranc que es permet de pescar és el cranc de riu americà (Procambarus clarkii) durant tot l'any sense limitació de grandària ni de nombre d'exemplars. S'hi podran utilitzar un màxim de 8 salabrets.  
Article novè. Indemnitzacions  
A l'efecte d'exigir l'oportuna indemnització pels exemplars pescats il.legalment al territori de la Comunitat Valenciana, a l'annex VI es fixa el barem de valoració de les distintes espècies piscícoles.  
Article desè  
S'autoritzen les direccions territorials de la Conselleria de Medi Ambient perquè modifiquen els períodes, les zones hàbils de pesca i el nombre de captures, i perquè establesquen vedes temporals com a conseqüència de les condicions biològiques de les masses d'aigua, repoblacions o circumstàncies meteorològiques adverses, com també per incrementar les talles mínimes de captura.  
Article onze. Concursos i competicions de pesca  
Per a la realització de concursos i competicions de pesca serà preceptiva l'autorització de les direccions territorials de la Conselleria de Medi Ambient. Es faculten les direccions territorials perquè realitzen modificacions excepcionals de la normativa establerta en aquesta ordre pel que fa a l'esquer, les talles, les quantitats i els dies hàbils amb motiu dels concursos i competicions esmentats.  
Els concursos classificatoris seran tramitats per la Federació de Pesca, que haurà de presentar un calendari als serveis territorials de la Conselleria de Medi Ambient abans de l'1 de març de 1995.  
Article dotze  
Les prohibicions i limitacions generals no recollides en aquesta ordre es regiran pel que disposen la Llei de Pesca Fluvial, el reglament que la desplega, i per la Llei 4/1989, de 27 de març, i el Reial Decret 1095/1989, de 8 de setembre. La pesca de l'angula es regirà per la normativa pròpia.  
DISPOSICIó FINAL  
Aquesta ordre entrarà en vigor el dia de la publicació en el Diari Oficial de la Generalitat Valenciana.  
València, 26 de gener de 1995  
El conseller de Medi Ambient  
EMèRIT BONO I MARTíNEZ  
ANNEX I Talles mínimes  
Espècie cm  
Anguila. 25  
Truita 21  
Luci 40  
Barbs. 18  
Carpa 18  
Tenca 25  
Llobarro 25  
Perca americana. 21  
Mugílids. 25  
La resta d'espècies 8  
ANNEX II Vedats de pesca  
Riu Vilafermosa: des que entra a la província de Castelló fins al pont de la Giraba (límit superior del vedat de Ludiente).  
Riu Millars: entre la presa d'Arenós i el contraembassament de Montanejos.  
Riu Palància: des del naixement fins al límit superior del vedat de Bejís, inclosos els afluents.  
Riu de la Sénia: des de la presa de l'embassament d'Ulldecona fins a la presa del Mas de Parra.  
Riu Xúquer: al seu pas pel municipi de Cullera, 2.000 m entre les dues vores, per tal de fer-lo compatible amb l'activitat i el trànsit portuari.  
Riu Ebrón: canal de derivació de la piscifactoria de Torrebaja.  
Riu Vallanca: des del naixement fins a la desembocadura.  
Riu Reatillo: des del límit de terme entre Sot de Chera i Chulilla fins a la confluència al riu Túria.  
Riu Algar: des del naixement fins a la confluència al riu Guadalest.  
Barranc de l'Encantada: des del naixement fins a la confluència amb el riu Serpis.  
ANNEX III Vedats de pesca  
Vedats truiters  
 Denominació Riu Km  
 1. Ludiente Vilafermosa 6  
 2. Benages-Cedraman Vilafermosa 6 (vedat)  
 3. Bejís Palància 4  
 4. Teresa Palància 4,8  
 5. Retorno Cabriel 2,5  
 6. Túria Túria 8,5  
 7. Riba-roja Túria 6  
 8. Fraile Fraile 4,5  
 9. El Rincón de Ademúz Túria 4,2  
10. Vinalopó Vinalopó 1,5  
11. Chulilla Túria 3,2  
12. BuÑol Bunyol 3  
13. Casas del Río Cabriol 7  
14. Beniarrés Serpis 8  
Vedats de pesca intensiva  
 Denominació Riu Km  
15. La Balma Bergantes 7,3  
16. PeÑas Negras Vilafermosa 4,6  
Altres vedats: ciprínids, anguila i altres no-salmònids.  
 Denominació Riu Km  
17. Bullent Bullent 7,3  
18. Molinell Molinell 8,4  
ANNEX IV Masses d'aigua en règim especial  
Aigües en règim especial per a ciprínids  
- Riu Palància: des de la presa del canal del Palància a Teresa fins al pont de la carretera de Castellnovo a Segorbe.  
- Riu Túria: des del pont de Cases Altes fins al límit de la província de Conca.  
- Riu Reatillo: des de la presa de Buseo fins al primer gual als voltants de Sot de Chera.  
- Riu Túria: aigües avall de la presa del Molinar a Gestalgar.  
ANNEX V Trams habitats per la truita  
Riu Bergantes: des del barranc de La Balma al límit amb la província de Terol.  
Riu Sénia: des de la capçalera fins al paratge del pont de Malany i totes les aigües que aflueixen a aquest tram.  
Riu Vilafermosa: a tot el riu i aigües que hi aflueixen.  
Riu Millars: des de l'entrada a la província de Castelló fins a la presa d'Hidroelèctrica de Montanejos, llevat de l'embassament d'Arenós.  
Riu Palància: des del naixement fins al pont de la carretera de Castellnovo a Segorbe.  
Riu Túria: de l'entrada a la província de València pel Racó d'Ademús fins al límit inferior del vedat de Riba-roja conegut com les Paretotes i totes les aigües que hi aflueixen, aigües amunt de l'embassament de Benaixeve, excepció feta dels embassaments de Benaixeve i Loriguilla.  
Riu Reatillo: des de la presa de l'embassament de Buseo fins a l'afluència al Túria.  
Riu Cabriol: des de la presa de l'embassament de Contreras (presa de Mirasol) fins a l'encreuament de la carretera N-322 València-Albacete (pont de Villatoya).  
Riu Serpis: des de la presa de l'embassament de Beniarrés fins a l'entrada a la província de València.  
Riu Toixa: des del naixement fins a l'encreuament amb la carretera comarcal 234 València-Ademuz.  
També es consideren trams habitats per la truita, els 50 darrers metres de tots els afluents de les aigües indicades anteriorment.  
ANNEX VI  
Barem de valoració per a espècies aqüícoles  
Espècies protegides  
 PTA/exemplar  
Samaruc 10.000  
Fartet 2.000  
Tortugues aquàtiques 5.000  
Altres espècies  
 PTA/kg  
Angula 30.000  
 PTA/exemplar  
Cranc autòcton 1.000  
Anguila 1.000  
Truita comuna:  
-fins a 21 cm 3.000  
-entre 21 i 30 cm 4.000  
-més de 30 cm 5.000  
Truita arc iris 1.500  
Qualsevol altra espècie piscícola  
no indicada anteriorment 500  
ANNEX VII  
(dibuixos dels hams del núm. 1 i 2)  
Escala 1:1


Còpia Permalink ELI